
–	като взе предвид общия бюджет на Европейския съюз за финансовата 2022 година[footnoteRef:1], [1:  	ОВ L 45, 24.2.2022 г.] 

–	като взе предвид консолидираните годишни отчети на Европейския съюз за финансовата 2022 година (COM(2023)0391 – C9‑0250/2023)[footnoteRef:2], [2:  	ОВ C, C/2023/2, 12.10.2023 г.] 

–	като взе предвид годишния доклад на Съвета пред органа по освобождаване от отговорност относно вътрешните одити, осъществени през 2022 г.,
–	като взе предвид годишния доклад на Сметната палата относно изпълнението на бюджета за финансовата 2022 година, придружен от отговорите на институциите[footnoteRef:3], [3:  	ОВ C, C/2023/103, 4.10.2023 г.] 

–	като взе предвид декларацията за достоверност[footnoteRef:4] относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2022 година в съответствие с член 287 от Договора за функционирането на Европейския съюз, [4:  	ОВ C, C/2023/112, 12.10.2023 г.] 

–	като взе предвид своето решение от 23 април 2024 г.[footnoteRef:5] за отлагане на решението за освобождаване от отговорност за финансовата 2022 година, както и резолюцията, която го придружава, [5:  	Приети текстове, P9_TA(2024)0288.] 

–	като взе предвид член 314, параграф 10 и членове 317, 318 и 319 от Договора за функционирането на Европейския съюз,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:6], и по-специално членове 59, 118, 260, 261 и 262 от него, [6:  	OВ L 193, 30.7.2018 г., стр. 1.] 

–	като взе предвид Регламент (ЕС, Евратом) 2024/2509 на Европейския парламент и на Съвета от 23 септември 2024 г. за финансовите правила, приложими за общия бюджет на Съюза[footnoteRef:7], и по-специално членове 59, 118, 266, 267 и 268 от него, [7:  	OВ L, 2024/2509, 26.9.2024 г., ELI: http://data.europa.eu/eli/reg/2024/2509/oj.] 

–	като взе предвид член 102 и приложение V към своя Правилник за дейността,
–	като взе предвид втория доклад на комисията по бюджетен контрол (А10‑0003/2024),
1.	не освобождава от отговорност генералния секретар на Съвета във връзка с изпълнението на бюджета на Европейския съвет и Съвета за финансовата 2022 година;
2.	представя своите забележки в резолюцията по-долу;
3.	възлага на своя председател да предаде настоящото решение, както и резолюцията, която е неразделна част от него, на Европейския съвет, Съвета, Комисията и Сметната палата и да осигури публикуването им в Официален вестник на Европейския съюз (серия L).

[bookmark: _Toc179984448]2. Резолюция на Европейския парламент от 22 октомври 2024 г., съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2022 година, раздел II – Европейски съвет и Съвет (2023/2131(DEC))
Европейският парламент,
–	като взе предвид своето решение за освобождаване от отговорност във връзка с изпълнението на общия бюджет на Европейския съюз за финансовата 2022 година, раздел II ‒ Европейски съвет и Съвет,
–	като взе предвид член 102 и приложение V към своя Правилник за дейността,
–	като взе предвид втория доклад на комисията по бюджетен контрол (А10‑0003/2024),
А.	като има предвид, че в контекста на процедурата по освобождаване от отговорност органът по освобождаване от отговорност желае да подчертае особеното значение на по-нататъшното укрепване на демократичната легитимност на институциите на Съюза чрез повишаване на прозрачността и отчетността и прилагане на концепцията за бюджетиране, основано на изпълнението, както и добро управление на човешките ресурси;
Б.	като има предвид, че съгласно член 319 от Договора за функционирането на Европейския съюз (ДФЕС) отговорността за освобождаването от отговорност във връзка с изпълнението на общия бюджет на Съюза се носи изключително от Парламента, и като има предвид, че бюджетът на Европейския съвет и на Съвета е раздел от бюджета на Съюза;
В.	като има предвид, че съгласно член 15, параграф 1 от Договора за Европейския съюз Европейският съвет не упражнява законодателни функции;
Г.	като има предвид, че съгласно член 317 от ДФЕС Комисията изпълнява бюджета на Съюза на своя собствена отговорност, като взема предвид принципа на добро финансово управление, и като има предвид, че съгласно действащата рамка Комисията предоставя на другите институции на Съюза необходимите правомощия за изпълнението на бюджетните раздели, които се отнасят до тях;
Д.	като има предвид, че съгласно член 235, параграф 4 и член 240, параграф 2 от ДФЕС Европейският съвет и Съветът („Съветът“) се подпомагат от Генералния секретариат на Съвета, и като има предвид, че генералният секретар на Съвета отговаря изцяло за доброто управление на бюджетните кредити, записани в раздел II на бюджета на Съюза;
Е.	като има предвид, че от почти двадесет години Парламентът прилага утвърдената и уважавана практика за освобождаване от отговорност на всички институции, органи, служби и агенции на Съюза, и като има предвид, че Комисията подкрепя продължаването на практиката на освобождаване от отговорност на всяка институция, орган, служба и агенция на Съюза във връзка с административните ѝ разходи;
Ж.	като има предвид, че по реда на член 59, параграф 1 от Финансовия регламент Комисията предоставя на останалите институции на Съюза необходимите правомощия за изпълнението на бюджетните раздели, които се отнасят до тях;
З.	като има предвид, че от 2009 г. насам липсата на сътрудничество от страна на Съвета по отношение на процедурата по освобождаване от отговорност във връзка с изпълнението на бюджета води до отказ от страна на Парламента да освободи от отговорност генералния секретар на Съвета;
И.	като има предвид, че Европейският съвет и Съветът, в качеството си на институции на Съюза и получатели на средства от общия бюджет на Съюза, следва да подлежат на прозрачност и на демократична отчетност пред гражданите на Съюза, както и на демократичен контрол върху изразходването на публични средства;
Й.	като има предвид, че в препоръката на Европейския омбудсман („Омбудсмана“) по стратегическо проучване OI/2/2017/TE относно прозрачността на законодателния процес на Съвета се посочва, че практиката на Съвета във връзка с прозрачността в законодателния процес представлява лошо управление и следва да ѝ се обърне внимание, с цел да се даде възможност на гражданите да следят законодателния процес на Съюза;
К.	като има предвид, че съдебната практика на Съда на Европейския съюз потвърждава правото на данъкоплатците и обществеността да бъдат информирани за използването на публичните приходи и че в своето решение от 25 януари 2023 г. по дело T-163/21[footnoteRef:8], De Capitani/Съвет, Общият съд се произнесе във връзка с прозрачността на законодателния процес на Съюза, като постанови, че документите, изготвени от работните групи на Съвета, нямат технически, а законодателен характер и следователно подлежат на искания за достъп до документи; [8:  	Решение на Общия съд от 25 януари 2023 г., De Capitani/Съвет, T-163/21, CLI:EU:T:2023:15.] 

1.	изразява дълбоко съжаление за това, че от 2009 г. насам и отново за финансовата 2022 година Съветът продължава да отказва да сътрудничи на Парламента във връзка с процедурата по освобождаване от отговорност, което възпрепятства Парламента да вземе информирано решение въз основа на сериозен и задълбочен контрол на изпълнението на бюджета на Съвета, и следователно Парламентът е принуден да откаже освобождаване от отговорност;
2.	отбелязва, че на 28 септември 2023 г. компетентните служби на Парламента изпратиха от името на докладчика по процедурата по освобождаване от отговорност до Генералния секретариат на Съвета въпросник, съдържащ 74 важни въпроса от Парламента, за да може да се упражни задълбочен контрол във връзка с изпълнението на бюджета на Съвета и управлението на Съвета; отбелязва освен това, че подобни въпросници бяха изпратени и на другите институции, като всички те предоставиха на Парламента подробни отговори на всички въпроси;
3.	изразява съжаление, че на 12 октомври 2023 г. Генералният секретариат на Съвета отново информира Парламента, че няма да отговори на въпросника на Парламента и че Съветът няма да участва в изслушването, планирано да се проведе на 25 октомври 2023 г., като част от процедурата по освобождаване от отговорност във връзка с изпълнението на бюджета, и в което участваха всички други поканени институции;
4.	подчертава правомощията на Парламента за освобождаване от отговорност съгласно член 319 от ДФЕС, както и приложимите разпоредби на Финансовия регламент и на Правилника за дейността на Парламента, в съответствие с настоящите тълкуване и практика, а именно правомощието за освобождаване от отговорност с цел поддържане на прозрачността и гарантиране на демократичната отчетност пред данъкоплатците в Съюза;
5.	подчертава, че член 59, параграф 1 от Финансовия регламент гласи, че Комисията предоставя на останалите институции на Съюза необходимите правомощия за изпълнение на бюджетните раздели, които се отнасят до тях, и поради това счита, че е неразбираемо защо Съветът счита за целесъобразно освобождаването от отговорност на Комисията във връзка с изпълнението на бюджета на Съвета;
6.	подчертава утвърдената и уважавана практика на Парламента от почти двадесет години за освобождаване от отговорност на всички институции, органи, служби и агенции на Съюза; припомня, че Комисията обяви невъзможността си да упражнява надзор над изпълнението на бюджетите на другите институции на Съюза; подчертава потвърдената от Комисията позиция, че практиката на освобождаване от отговорност на всяка институция на Съюза във връзка с административните ѝ разходи следва да продължи да се прилага от Парламента;
7.	подчертава, че при настоящото положение Парламентът може да провери само докладите на Сметната палата и на Омбудсмана, както и публично достъпната информация на уебсайта на Съвета, тъй като Съветът продължава недобросъвестната си практика да не сътрудничи на Парламента, което прави невъзможно за Парламента да изпълнява надлежно задълженията си и да вземе информирано решение за освобождаване от отговорност във връзка с изпълнението на бюджета;
8.	изразява съжаление, че в продължение на повече от десетилетие Съветът демонстрира, че няма политическа воля да си сътрудничи с Парламента в контекста на годишната процедура по освобождаване от отговорност във връзка с изпълнението на бюджета; подчертава, че това поведение оказва траен отрицателен ефект върху всяка от двете институции, дискредитира управлението и демократичния контрол на бюджета на Съюза и понижава доверието на гражданите в Съюза като прозрачен субект;
9.	отново потвърждава дълбоко разочарование от отношението на Съвета към процедурата по освобождаване от отговорност във връзка с изпълнението на бюджета, което изпраща неподходящо послание към гражданите на Съюза в момент, когато осигуряването на по-голяма прозрачност е от съществено значение; подчертава, че Съветът трябва да се придържа към същите стандарти за отчетност, които очаква от другите институции на Съюза;
10.	подчертава, че всички други институции на Съюза признават и разбират принципа, че предвид делегирането на правомощия във връзка с изпълнението на бюджета, Парламентът има както правото, така и задължението да контролира техните бюджети и тяхното изпълнение като част от процедурата по освобождаване от отговорност; с оглед на това изразява силно неодобрение, че Съветът продължава да отказва да сътрудничи с Парламента в това отношение;
11.	припомня, че съдебната практика на Съда на Европейския съюз подкрепя правото на данъкоплатците и обществеността да бъдат информирани за използването на публичните приходи; поради това изисква пълно зачитане на прерогативите и ролята на Парламента, като гарант на принципа на демократична отчетност; призовава Съвета да следва надлежно приетите от Парламента препоръки в контекста на процедурата по освобождаване от отговорност във връзка с изпълнението на бюджета;
12.	подчертава, че преразглеждането на Договорите може да направи процедурата по освобождаване от отговорност по-ясна и по-прозрачна, като на Парламента се предостави изричното правомощие да освобождава поотделно от отговорност всички институции, органи, служби и агенции на Съюза; подчертава обаче, че в очакване на такова преразглеждане настоящото положение трябва да бъде подобрено чрез по-добро междуинституционално сътрудничество съобразно настоящата рамка на Договорите, и настоятелно призовава Съвета да работи активно с Парламента за преодоляване на настоящото положение;
13.	призовава Съвета да възобнови възможно най-скоро преговорите с Парламента на най-високо равнище, с участието на генералните секретари и председателите на двете институции, за да се преодолее безизходицата и да се намери решение, като същевременно се зачитат съответните роли на Парламента и на Съвета в процедурата по освобождаване от отговорност във връзка с изпълнението на бюджета и се осигурят прозрачност и надлежен демократичен контрол върху изпълнението на бюджета;
14.	изразява съжаление, че Съветът не се подготви да избегне председателство на Съвета, ръководено от държава членка, спрямо която се прилага процедура по член 7, в резултат на което унгарското правителство злоупотребява с председателството на Съвета и се нарушава принципът на лоялно сътрудничество;
15.	подчертава, че забележките на Парламента относно политическите приоритети, включително липсата на обвързващи насоки по отношение на корпоративното спонсориране на ротационните председателства на Съвета, бюджетното и финансовото управление, вътрешното управление, резултатите от дейността и вътрешния контрол, човешките ресурси, равенството, например дисбаланса между половете, и благосъстоянието на служителите, етичната рамка и прозрачността, цифровизацията, киберсигурността и защитата на данните, сградите, околната среда и устойчивостта, междуинституционалното сътрудничество и комуникацията от резолюцията за освобождаване от отговорност във връзка с изпълнението на бюджета от 23 април 2024 г. все още са валидни;
16.	отново посочва, че използването на процедурата за гласуване с единодушие в Съвета в определени области на политиката парализира процеса на вземане на решения в Съюза, и следователно го прави податлив на изнудване от страна на държавите членки, и особено тези, които не спазват принципите на правовата държава.

